ಅಡುಗೆ ಎಣ್ಣೆ ಮತ್ತೆ ದುಬಾರಿ ತುಮಕೂರು: ಈ ವಾರವೂ ಮಾರುಕಟ್ಟೆಯಲ್ಲಿ ಅಡುಗೆ ಎಣ್ಣೆ ಬೆಲೆ ಏರಿಕೆಯನ್ನು ಮುಂದುವರಿಸಿದ್ದು, ಕೆ.ಜಿ.ಗೆ10ರ ವರೆಗೂ ಹೆಚ್ಚಳವಾಗಿದೆ. ಕೆಲವಾರಗಳಿಂದ ಬೆಲೆ ದುಬಾರಿಯಾಗಿದ್ದು, ಮತ್ತೆ ಏರಿಕೆಯತ್ತಲೇ ಸಾಗಿದೆ. ಸಂಕ್ರಾಂತಿ, ಇತರ ಹಬ್ಬಗಳು ಬರುತ್ತಿದ್ದು, ಕಡಲೆ ಬೀಜದ ಧಾರಣೆ ಹೆಚ್ಚಳವಾಗಿದ್ದು, ಕೆ.ಜಿ.ಗೆ 10ರಿಂದ 15 ದುಬಾರಿಯಾಗಿದೆ. ಆದರೆ ಬೇಳೆಗಳ ಬೆಲೆ ಕೊಂಚ ಕಡಿಮೆಯಾಗಿದೆ. ಧನುರ್ಮಾಸ ಕಳೆದು ಶುಭ ಕಾರ್ಯಗಳು ಆರಂಭವಾದರೆ ಬೆಲೆ ಏರಿಕೆಯಾಗಬಹುದು ಎಂದು ಮಾರುಕಟ್ಟೆ ಮೂಲಗಳು ತಿಳಿಸಿವೆ. ತರಕಾರಿ ಬೆಲೆಯಲ್ಲಿ ಹೆಚ್ಚಿನ ವ್ಯತ್ಯಾಸವಾಗದಿದ್ದರೂ ಕ್ಯಾರೆಟ್ ಬೆಲೆ ಇಳಿದಿದ್ದು, ಪ್ರಸ್ತುತ ಕೆ.ಜಿ 1520ಕ್ಕೆ ಮಾರಾಟವಾಗುತ್ತಿದೆ. ಬೀನ್ಸ್ ಬೆಲೆ ಕೆ.ಜಿ.ಗೆ 3035 ಇದೆ. ಈರುಳ್ಳಿ ಬೆಲೆ ಇಳಿಕೆಯತ್ತ ಸಾಗಿದೆ. ಉಳಿದ ತರಕಾರಿಗಳ ಬೆಲೆ ಕೆ.ಜಿ.ಗೆ 10ರಿಂದ 15ರ ನಡುವೆ ಇದೆ. ಒಟ್ಟಾರೆ ತರಕಾರಿಗಳ ಧಾರಣೆ ಬಹುತೇಕ ಸ್ಥಿರವಾಗಿದೆ. ಹಣ್ಣಿನ ಬೆಲೆ: ಹಣ್ಣುಗಳ ಧಾರಣೆಯಲ್ಲೂ ಹೆಚ್ಚಿನ ವ್ಯತ್ಯಾಸ ಕಂಡುಬಂದಿಲ್ಲ. ಕಲ್ಲಂಗಡಿ, ಏಲಕ್ಕಿ ಬಾಳೆ ಹಣ್ಣಿನ ಬೆಲೆ ತುಸು ತಗ್ಗಿದೆ. ಉಳಿದಂತೆ ಯಥಾಸ್ಥಿತಿ ಮುಂದುವರಿದಿದೆ. ಕೋಳಿ ಬೆಲೆಯೂ ಬಹುತೇಕ ಸ್ಥಿರವಾಗಿದೆ. ಬ್ರಾಯ್ಲರ್ ಕೆ.ಜಿ 130, ರೆಡಿ ಚಿಕನ್ 200, ಮೊಟ್ಟೆಕೋಳಿ ಕೆ.ಜಿ 120ಕ್ಕೆ ಅಂಗಡಿಗಳಲ್ಲಿ ಮಾರಾಟವಾಗುತ್ತಿದೆ. ಮೀನು ದುಬಾರಿ: ಮೀನಿನ ಬೆಲೆ ಕಡಿಮೆಯಾಗುತ್ತಿಲ್ಲ. ಕಳೆದ ಮೂರು ವಾರಗಳಿಂದ ಏರಿಕೆಯತ್ತಲೇ ಮುಖ ಮಾಡಿದ್ದು, ಬೂತಾಯಿ, ಬೊಳಿಂಜಿರ್ ತಳಿ ಮೀನು ಬರುತ್ತಿಲ್ಲ. ಬಂಗುಡೆ ಕೆ.ಜಿ 230, ಅಂಜಲ್ ಕೆ.ಜಿ 700, ಬಿಳಿ ಮಾಂಜಿ 790, ಕಪ್ಪುಮಾಂಜಿ 550, ಸೀಗಡಿ 450ಕ್ಕೆ ಮತ್ಸ್ಯದರ್ಶಿನಿಯಲ್ಲಿ ಮಾರಾಟವಾಗುತ್ತಿದೆ.